Document ID: 32014R1293

KOMISJONI DELEGEERITUD MÄÄRUS (EL) nr 1293/2014,
17. juuli 2014,
tingimuste kohta standardile EN 13658-1 vastavate, siseruumide krohvimiseks mõeldud metallist raabitsvõrkude ja simside, standardile EN 13658-2 vastavate, väliskrohvimiseks mõeldud metallist raabitsvõrkude ja simside ning standardile EN 14353 vastavate metallist simside ja tugevdusliistude liigitamiseks tuletundlikkuse järgi ilma katsetamiseta
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artikli 27 lõiget 5,
ning arvestades järgmist:
(1)
Komisjoni otsusega 2000/147/EÜ (2) kehtestati süsteem ehitustoodete toimivuse liigitamiseks seoses nende tuletundlikkusega. Standardile EN 13658-1 vastavad siseruumide krohvimiseks mõeldud metallist raabitsvõrgud ja simsid, standardile EN 13658-2 vastavad väliskrohvimiseks mõeldud metallist raabitsvõrgud ja simsid ning standardile EN 14353 vastavad metallist simsid ja tugevdusliistud, millel kõigil on orgaanilist materjali sisaldavad eksponeeritud pinnad, kuuluvad ehitustoodete hulka, mille suhtes seda otsust kohaldatakse.
(2)
Nendel toodetel on tõendatud stabiilne ja prognoositav tuletundlikkustoimivus, kui neid kasutatakse koos kipsplaatidega nurkade moodustamiseks seintel, kuna nende tulega kokku puutuda võiv pind on väga väike.
(3)
Standardile EN 13658-1 vastavad siseruumide krohvimiseks mõeldud metallist raabitsvõrgud ja simsid, standardile EN 13658-2 vastavad väliskrohvimiseks mõeldud metallist raabitsvõrgud ja simsid ning standardile EN 14353 vastavad metallist simsid ja tugevdusliistud, millel on orgaanilist materjali sisaldavad eksponeeritud pinnad, tuleb seega ilma katsetamiseta lugeda vastavaks tuletundlikkuse toimivusklassile E,
ON VASTU VÕTNUD KÄESOLEVA MÄÄRUSE:
Artikkel 1
Standardile EN 13658-1 vastavad siseruumide krohvimiseks mõeldud metallist raabitsvõrgud ja simsid, standardile EN 13658-2 vastavad väliskrohvimiseks mõeldud metallist raabitsvõrgud ja simsid ning standardile EN 14353 vastavad metallist simsid ja tugevdusliistud loetakse ilma katsetamiseta vastavaks otsuse 2000/147/EÜ lisa tabelis 1 sätestatud klassile E, kui neil on orgaanilist materjali sisaldavad eksponeeritud pinnad.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. juuli 2014

Labels: 12
7
1
0